./data/phi0474/phi010/phi0474.phi010.perseus-lat2.xml
M. Tullius Cicero
Titi Atti? tu periculum capitis, tu				indicium sceleris, tu fortunas alterius litteris conscriptas in iudicium					adferes neque earum				auctorem litterarum neque obsignatorem neque testem ullum nominabis? et quam tu				pestem innocentissimo filio de matris sinu				deprompseris, hanc hi tales viri comprobabunt? esto, in tabellis nihil est				auctoritatis; quid? ipsa quaestio iudicibus, quid? amicis hospitibusque Oppianici				quos adhibuerat antea, quid? huic tandem ipsi tempori cur non					reservata est?					quid istis hominibus factum est, Stratone et Nicostrato?